text: [{"text_idx": "#000001", "text": "Dei ka Congress ba wanrah bun tylli ki kam pynroi ha jylla Meghalaya, ong ka Sharma"}, {"text_idx": "#000002", "text": "Shillong:Ki nongialam jong ka parti Congress ha ka sngi Balang ka 1 tarik rymphang, haba ia kren sha ki nongthoh khubor ha ophis treikam jong ka parti ha Congress Bhavan, Thana road ki la kam ba dei ha ki por ba synshar ka parti Congress ba la ioh ia ka jylla Meghalaya bad ha ki por ba ka bat ia u la kam synshar ha kane ka jylla ba ki la tuid bun bha ki kam pynroi ha kane ka jylla."}, {"text_idx": "#000003", "text": "Haba iakren bad ka media co-ordinator jong ka All India Congress committee (AICC) ka Bobeeta Sharma ka la iathuh ba dei ha ki por ba ka parti Congress ka synshar ha ka jylla bad ka ri ba ki kam pynroi ki tuid sha ka jylla Meghalaya naduh ki jaka pule kum ka IIM, ITI, ki jaka ai jingsumar kum ka NEIGRIMs bad kiwei kiwei pat."}, {"text_idx": "#000004", "text": "Ka Sharma ka la kynthoh jur ruh ia ka jingkren jong u Conrad Sangma dang ha kine ki sngi ba la dep ba ki 45 snem ba synshar da ka parti Congress ki dei ki snem ba ka roi ka par bad ka ioh ka kot ka hiar bha ha ka jylla khamtam ha ki bynta jong ka Garo Hills katba ka Sharma ka la ong ba ia ka jylla Meghalaya la sain\u0303 dur ha ki por jong ka Congress. Ka la kynthoh ruh ba ka seng ka dei kaba iohi jngai ia ka jingangnud bad ka jingthrang jong ki nongshong shnong jong kane ka jylla ban kyntiew ia ka ioh ka kot ka pule dangle ha kane ka jylla bad la wanrah ia shibun bah ki jaka ai jinghikai, jaka ai jingsumar bad ki jingiarap ba bun bha ha kane ka jylla."}, {"text_idx": "#000005", "text": "Ka Sharma ka la ong ruh kiei ki kam ba ka NPP ka leh ha ki san snem ba ka la bat ia u lakam synshar ha ka jylla Meghalaya, peit ia ka jingkhyllem jong ka iingdorbar thawain\u0303 ba dang shu shna ha Mawdiang-diang bad ha ka jaka ba kan pynshitom ia u ophisar ba khlieh ia katei ka kam bad ban thung jingtohkit, ki la ai pynban da ka tiket ba un iakhun ia ka elekshon ka ban long mynta u bnai."}, {"text_idx": "#000006", "text": "Ka la kam shuh ruh peit ia ka briew ba la kynnoh donkti ha ka tnat pule puthi jong ka jylla kaba don mynshwa ha ka parti Congress mynta ka la phet sha ka parti NPP, ban iakhun elekshon noh na katei ka parti namar ka ioh jingiada na ki parti NPP bad BJP ban ai ka jingiada ba kyrpang ia kito ki briew ba bamsap la kynnoh ka Sharma. Ka Bobeeta Sharma ka la iathuh ruh ba ka jingrung jong u Dr Mukul Sangma sha ka parti TMC hi ka dei ka jingbakla ba jur bha ka jong u namar ba ka jingiadei paralok jong ki kan ym neh slem satia namar ki la dep iohi ia u (L) Purno A Sangma ula rung teng sha ka TMC, hynrei ka jing iadei jong ki kam shem la neh slem satia."}, {"text_idx": "#000007", "text": "Phi don ban ong eiei? Cancel reply"}, {"text_idx": "#000009", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]